దిగంబర్ భేగడే

దిగంబర్ బలోబా భేగడే మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు మావల్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
దిగంబర్ భేగడే భారతీయ జనతా పార్టీ ద్వారా రాజకీయాల్లోకి వచ్చి ఇండోరి గ్రామ ఉప సర్పంచ్‌గా తన రాజకీయ జీవితాన్ని ప్రారంభించి మావల్ తాలూకా వ్యవసాయోత్పత్తుల మార్కెట్ కమిటీ సభ్యుడిగా, మావల్ తాలూకా బయింగ్ అండ్ సెల్లింగ్ యూనియన్ సభ్యుడిగా, మావల్ తాలూకా పంచాయతీ సమితి ఉపాధ్యక్షుడిగా, భాజపా జిల్లా అధ్యక్షుడిగా వివిధ హోదాల్లో పని చేసి 1999 ఎన్నికలలో మావల్ శాసనసభ నియోజకవర్గం బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి భేగాడే కృష్ణారావు ధొండిబాపై 16, 245 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2004 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి మదన్‌లాల్ హరక్‌చంద్ పై 3,312 ఓట్ల భారీ మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

మరణం
దిగంబర్ భేగడే అస్వస్థతకు గురికావడంతో సోమత్నే ఫాటాలోని ఓ ప్రైవేట్ ఆస్పత్రిలో చేరగా చికిత్స పొందుతూ గుండెపోటు రావడంతో 2022 డిసెంబర్ 8న మరణించాడు. ఆయనకు భార్య భాగుబాయి, కుమారులు మనోహర్, ప్రశాంత్, ముగ్గురు కుమార్తెలు ఉన్నారు.
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:భారతీయ జనతా పార్టీ రాజకీయ నాయకులు